Вялікі аб’ём работы давялося выканаць па навядзенню парадку на тэрыторыі лагера. Зараз тут вычышчаны выкладзеныя тратуарнай пліткай дарожкі, вяртаюць прыемны воку выгляд клумбы. Праўда, старанні тэхработнікаў, якіх у лагеры 9, часткова вынішчыў град, што нечакана абрынуўся на гэтыя мясціны з тыдзень таму. Але ж замест загінуўшых раслін паяўляюцца новыя, якія неўзабаве будуць радаваць дзетвару вясёлым разнаквеццем.